**Lav dit eget 1864-billede**

**Forslag til undervisningsforløb**

**Historie**

Gymnasium og HF

**Emne**

Lav dit eget 1864-billede

**Emnebeskrivelse**

Mennesket har siden oldtiden udtrykt sig ved hjælp af billeder. I starten enkelt og uden mange tolkningsmuligheder. Gennem historien er billeder blevet brugt og misbrugt og gjort til genstand for mange tolkningsmuligheder.

Det er evnen til at udtrykke sig gennem billeder og muligheden for tolkninger der danner baggrund for dette undervisningsforløb på Museum Sønderjylland - Sønderborg Slot.

Med udgangspunkt i museets udstillinger og samling af historiemalerier fra krigen 1864 bliver det elevernes opgave i grupper at fremstille et billede der udtrykker deres opfattelse af krigen og dens betydning.

**Fagplanen**

Med udgangspunkt i elevernes egen samtid understøtter forløbet arbejdet med forskellige materialetyper og medvirker til udvikling af elevernes evne til at besvare historiske problemstillinger og formidle historie. Forløbet indeholder en god mulighed for at drøfte historiebrug.

Didaktiske principper

* Forløbet tager udgangspunkt i elevernes egen samtid
* Forløbet giver mulighed for fordybelse
* Forløbet understøtter ønsket om udadvendte aktiviteter.

**Forslag til undervisningsforløb**

Forløbet kan med fordel deles op i tre dele:

* **Forberedelse i klassen:**

**Historiemaleriet.**

* Form, indhold og troværdighed.

**Den dansk-tyske krig 1864**

En kort generel indførelse i krigens baggrund og hovedforløb

* + Dannevirke
  + Dybbøl
  + Nørrejylland.
  + Afslutning

Soldaten

* + Soldatens vilkår under krigen
  + Forholdene ved fronterne
  + Kampene og offensiver
  + Krigsfanger

Dem derhjemme

* Hvordan gik det familien derhjemme.
* **Besøg på museet** 
  + Vi starter med et oplæg omkring museets udstillede billeder fra krigen.
  + Oplæg omkring den forestående opgave. Inddeling i grupper.
  + Eleverne udarbejder forslag til billedide, opbygning og indhold.
  + Der arbejdes med fremstilling af elevernes egne 1864-billeder
  + Evt. gennemgang af billederne (afhængig af tiden).
* **Museumsbesøget efterbehandles i klassen og emnet afrundes.**
  + Evt. drøftelser i klassen omkring de fremstillede billeder.
  + Har krigen betydning for os i dag?